armvectores/hy_wikipedia_2023 huggingface dataset:
Շախտինո

Շախտինո (ուկրաիներեն՝ Шахтине, Ղրիմի թաթարերեն՝ Aq Köbek), գյուղ Ուկրաինայի Ղրիմի Ինքնավար Հանրապետության Սովետսկիի շրջանում։ Բնակավայրը նախկինում նաև անվանվել է Ակ-Կոբեկ։
2001 թվականի տվյալներով Շախտինո գյուղում բնակվում էր 546 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փիղ (շախմատ)

Անվան այլ կիրառումների համար տե՛ս՝ Փիղ (այլ կիրառումներ)
Փիղ (յունիկոդ` ♗♝), շախմատի խաղաքար։ Ուժով մոտավորապես հավասար է ձիուն։ Գտնվելով խաղատախտակի կենտրոնական դաշտերից մեկում` փիղը միաժամանակ կարող է գրոհել մինչև 13 դաշտ, իսկ անկյունում՝ մինչև 7։ Կողմերը խաղը սկսում են երկուական փղերով։ Սկզբնախաղում փղերը զբաղեցնում են c1 և f1 (սպիտակ փղերը), c8 և f8 (սև փղերը) դաշտերը։


== Փղի քայլերը ==
Փիղը կարող է տեղափոխվել ցանկացած դաշտ միայն անկյունագծերով, պայմանով, որ ճանապարհին չկա այլ խաղաքար։
Յուրաքանչյուր փիղ կարող է տեղաշարժվել կա՛մ միայն սպիտակ դաշտերով (այդ փղերը կոչվում են «սպիտակադաշտ»), կա՛մ միայն սև դաշտերով («սևադաշտ» փղեր)։


== Փիղը շախմատի պարտիայում ==
Քանի որ փղին հասանելի է տախտակի դաշտերի միայն կեսը, այն բոլոր դաշտերը վերահսկող նավակից թույլ է։ Ուժով փիղը մոտավորապես համարժեք է ձիուն։ Վերջախաղին մոտ, եթե զինվորները խաղատախտակի երկու կողմերում են, փիղը դառնում է ձիուց ուժեղ, և հակառակը՝ ձին ավելի ուժեղ է, եթե զինվորները գտնվում են տախտակի մի կողմում։


== Փիղը առանց զինվորների վերջնախաղում ==
Եթե փիղը ուժեղ կողմի մոտ է.
Արքան և երկու տարագույն փղերը մրցակցի միայնակ արքային մատ կարող են հայտարարել։
Արքան, փիղն ու ձին մրցակցի միայնակ արքային մատ կարող են հայտարարել։
Արքան և մեկ փիղը, ինչպես նաև արքան և երկու միագույն փղերը (տեսականորեն այդպիսի իրավիճակ կարող է ստեղծվել, եթե զինվորը, հասնելով վերջին հորիզոնականին, վերածվել է փղի) մրցակցի միայնակ արքային մատ հայտարարել չեն կարող. այդ դեպքում արձանագրվում է ոչ-ոքի։
Եթե փիղը թույլ կողմի մոտ է.
Արքան և փիղը ընդդեմ արքայի և նավակի դիրքում, որպես կանոն, արձանագրվում է ոչ-ոքի։ Արքան պետք է ձգտի զբաղեցնել փղի դաշտի գույնին հակառակ գույնի անկյունը, այլապես մատ է։
Արքան և փիղը ընդդեմ արքայի և թագուհու դիրքը, որպես կանոն, պարտված է։
Արքան և երկու տարագույն փղերը ընդդեմ արքայի և թագուհու դիրքում, որպես կանոն, ոչ-ոքի է։


== Աղբյուրներ ==
Շախմատի կանոններ Archived 2015-01-28 at the Wayback Machine.
Շախմատի կանոններ
Քաս շրջան (Մինեսոտա)

Անվան այլ կիրառումների համար տե՛ս՝ Քաս (այլ կիրառումներ)Քաս շրջան (անգլ.՝ Cass County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 5,226 կմ² է, բնակչությունը՝ 27,150 մարդ (2000 թ. տվյալներով)։ Շրջկենտրոնն է Ուոքեր բնակավայրը։ Կազմավորվել է 1851 թ.։
Nintendo GameCube

Nintendo GameCube (ճապոներեն՝ ニンテンドーゲームキューブ Նինտենդո։ Գե:մուկյու:բու); Պաշտոնական անվանումով GCN արևմուտքում և NGC՝ Ճապոնիայում, Nintendo-ի չորրորդ տնային խաղային վահանակը պատկանում է խաղային համակարգերի վեցերորդ սերնդին։ Nintendo 64-ի իրավահաջորդը և Wii-ի նախորդը։
Ի տարբերություն այդ սերնդի իր մրցակիցների (PlayStation 2 և Xbox), GameCube-ն օգտագործում է մինի DVD-ի վրա հիմնված սկավառակներ լրիվ չափի DVD-ների փոխարեն։ Չկա DVD վիդեո և աուդիո ձայնասկավառակներ նվագարկելու աջակցություն, ինչպես նաև այլ կոնսուլների հնարավորությունները՝ օգտագործելով լրիվ չափի օպտիկական սկավառակներ։
Բացի այդ, GameCube-ը ներկայացրեց միացման բազմաթիվ տարբերակներ Nintendo կոնսուլների համար և չորրորդն էր Nintendo 64DD-ից, Famicom մոդեմից և Satellaview-ից հետո, որը պաշտոնապես աջակցում էր առցանց խաղին Nintendo GameCube լայնաշերտ մոդեմի միջոցով։ Այն նաև հնարավորություն ուներ միանալու Game Boy Advance-ին և օգտվելու որոշակի խաղերի բացառիկ հնարավորություններից կամ օգտագործելու ձեռքի համակարգը որպես Game Boy Player-ի վերահսկիչ։
GameCube-ն առաջին անգամ հիշատակվել է Nintendo Power ամսագրի #145 համարում։ Վահանակը թողարկվել է 2001 թվականի սեպտեմբերի 14-ին Ճապոնիայում, 2001 թվականի նոյեմբերի 18-ին Հյուսիսային Ամերիկայում, 2002 թվականի մայիսի 3-ին Եվրոպայում և 2002 թվականի մայիսի 17-ին Ավստրալիայում։ Nintendo GameCube-ը վաճառել է 21,74 միլիոն կոնսուլ ամբողջ աշխարհում։


== Պատմություն ==


=== Նախապատմություն ===
1997թ.-ին գործարկվեց ArtX անունով գրաֆիկական ապարատային նախագծման ընկերություն, որտեղ աշխատում էին քսան ինժեներներ, որոնք նախկինում աշխատել էին SGI-ում Nintendo 64-ի գրաֆիկական սարքավորումների նախագծման վրա։ Թիմը գլխավորում էր Վեյ Յենը, ով եղել է SGI-ի Nintendo Operations-ի ղեկավարը, բաժինը, որը պատասխանատու էր Nintendo 64-ի հիմնարար ճարտարապետական նախագծման համար։


== Զարգացում ==
1998թ.-ին համագործակցելով Nintendo-ի հետ՝ ArtX-ը սկսեց Nintendo-ի վեցերորդ սերնդի տեսախաղի կոնսոլի համակարգային տրամաբանության և գրաֆիկական պրոցեսորի (կոդանունով Flipper) նախագծումը։ Վահանակի նախագիծն ուներ մի շարք ծածկանուններ՝ N2000, Star Cube և Nintendo Advance: 1999 թվականի մայիսին կայացած Nintendo-ի մամուլի ասուլիսում կոնսոլն առաջին անգամ հրապարակավ հայտարարվեց որպես «Project Dolphin»՝ Nintendo 64-ի իրավահաջորդը։ Հետագայում, Nintendo-ն սկսեց տրամադրել զարգացման փաթեթներ խաղերի մշակողների համար, ինչպիսիք են Rare և Retro Studios-ը։ Nintendo-ն նաև ռազմավարական համագործակցություն ձևավորեց IBM-ի հետ, որը ստեղծեց Դելֆինի ԿՄՀ, որը կոչվում էր «Gekko»:


== Ծանոթագրություններ ==
Մհեր Ենոքյան

Մհեր Ենոքյան (1975), հայ իրավագետ, գրող, հրապարակախոս, դատապարտված է ցմահ բանտարկության սպանության մեղադրանքով։


== Կրթություն ==
1993 թվականին ընդունվել է Երևանի Մխիթար Հերացու անվան պետական բժշկական համալսարան, որտեղ սովորել է մինչև 3-րդ կուրսը՝ 1996 թվականը։ Դատապարտվելու պատճառով ուսումը չի ավարտել։ 2018 թվականին 22 տարի բանտում գտնվող Մհեր Ենոքյանը պաշտպանել է «Օրինական ուժի մեջ մտած դատավճիռների վերանայում. տեսական ու պրակտիկ խնդիրներ» թեմայով դիպլոմային աշխատանքն՝ ավարտելով Հայ-ռուսական Սլավոնական համալսարանի իրավագիտության ֆակուլտետի հեռակա բաժինը։ Սա առաջին դեպքն է ոչ միայն Հայաստանում, այլև հետխորհրդային երկրներում, երբ ցմահ դատապարտյալն իրավաբան է դառնում։


== Քրեական գործ ==
Մհեր Ենոքյանը 1996 թվականին սպանության մեղադրանքով դատապարտվել է մահապատժի, ապա 2003 թվականին, երբ Հայաստանում վերացավ մահապատիժը, այն փոխարինվել է ցմահ ազատազրկմամբ։ Ըստ դատական վճռի, նա նույն թվականին առանձնակի դաժանությամբ սպանել է իր կուրսեցի Իոսիֆ Աղաջանովին։
Նա երբեք չի ընդունել իր մեղքն՝ ասելով, որ ընդամենը ներկա է եղել սպանությանը։ Մհեր Ենոքյանն ընդդեմ գլխավոր դատախազությանը գործով հերթական դատական նիստի ժամանակ հայտնել է․


=== Փախուստներ բանտից ===
2004 թվականի դեկտեմբերի 9-ին Մհեր Ենոքյանը և ցմահ դատապարտված մեկ այլ կալանավոր Սողոմոն Քոչարյանը փախուստի են դիմել Գորիս քրեակատարողական հիմնարկից։
2009 թվականի նոյեմբերին հայտնի դարձավ, որ նույն կալանավորները փախուստ են իրականացրել այս անգամ «Նուբարաշեն» քրեակատարողական հիմնարկից։


== Ստեղծագործություններ ==
Հեղինակ է չորս գրքի և մի քանի հոդվածների։ Նրա հեղինակած գրքերն են՝ «Ես զրուցում եմ քեզ հետ, Մարդ», «Խարան», «Սա կինո չէ» և «Դեպի ցմահ ազատություն»։


== Ծանոթագրություններ ==
Վեներայի գիշերային տոնը

Վեներայի գիշերային տոնը (Pervigilium Veneris) - լատիներեն պոեմ, որի հեղինակը և շարադրման ճիշտ ժամանակը հայտնի չէ։ Համարվում է 2-3 դարի ստեղծագործություն։
«Վեներայի գիշերային տոնը» 93 տողից բաղկացած քնարական մի պոեմ է, որի մեջ դժբախտ սիրահարն արտահայտում է իր զեղումները Վեներայի տոնակատարության նախօրեին։ Սա հռոմեական գրականության մեջ առաջին դեպքն է, երբ բնությունը, գարունը, սոխակը դառնում են քնարերգության առարկա, գովերգության թեմա։ Քնարական հերոսը միայնակ է, իր մենության մեջ դիտում է բնությունը, բացված գարունը.


== Աղբյուրներ ==
Թերեզա Մարոն

Թերեզա Մարոն  (ծնյալ՝ Մենգս, 1725[…], Ústí nad Labem - հոկտեմբերի 10, 1806(1806-10-10), Հռոմ, Պապական մարզ), գերմանացի նկարիչ, առավել ակտիվ գործունեություն է ծավալել Հռոմում։
Անտոն Ռաֆայել Մենգսի ավագ քույրն էր։
Թերեզան ծնվել է հյուսիսային Բոհեմիայի Ուստի նադ Լաբեմ (գերմ․ Aussig) քաղաքում, Դանիացի նկարիչ՝ Իսմայել Լենգսի Լյութերական ընտանիքում։ Նրա ծնունդը Բոհեմիայում զուտ զուգադիպություն էր, քանի որ, նրա հայրը արտաամուսնական կապ էր հաստատել իր տնային տնտեսուհի՝ Շառլոտ Բորմանի հետ և անօրինական երեխայի ծնունդը թաքցնելու նպատակով  սիրուհուն «արձակուրդի» պատրվակի ներքո  ուղարկեց արտերկիր, որտեղ նա լույս աշխարհ բերեց աղջկան՝ Թերեզա Կոնկորդիային։
Մի քանի շաբաթից, Մենգսը՝  իր աղջկան և նրա մորը Սաքսոնիայի մայրաքաղաք Դրեզդեն, որտեղ նրանք բնակություն հաստատեցին։ Երեք տարի անց պատմությունը կրկնվեց, երբ լույս աշխարհ եկավ նրա որդին՝ Անտոն Ռաֆայելը։
1765 թվականին, երբ Թերեզան 16 տարեկան էր, ընտանիքի հետ տեղափոխվեց Հռոմ, որտեղ ամուսնացավ ավստրիացի դիմանկարիչ և իր եղբոր աշակերտ՝ Անտոն վոն Մարոնի հետ։ Նա նկարել է մի շարք արծնապակե, պաստելե և մանրանկար դիմանկարներ, ներառյալ՝ ինքնադիմանկար և իր փոքր քրոջ Ջուլիայի դիմանկարը։ Նա մահացել է 1806 թվականին, Հռոմում։
Մարոնն աշխատել է նաև, որպես ուսուցչուհի։ Նրա աշակերտներից է եղել Ապոլոնիա Սեյդելմանը, Ֆրանչեսկա Բրաչին և նրա զարմուհի՝ Աննա Մենգսն ու Սոֆիա Քլերքը։


== Ծանոթագրություններ ==


== Նշումներ ==
Gustav Ebe (1898)։ Der deutsche Cicerone: Vol. III, Malerei deutsche Schulen։ Otto Spamer։ էջ 291
Ասքիմ

Ասքիմ (նորվ.՝ Askim), կոմունա Նորվեգիայի Էստֆոլդ ֆյուլքեյում։ Կոմունայի վարչական կենտրոնը Ասքիմ քաղաքն է։ Պաշտոնական լեզուն բուկմոլն է։ Զբաղեցնում է 69.14 կմ² տարածք։ Որպես Նորվեգիայի ֆյուլքե՝ ստեղծվել է 1838 թվականի հունվարի 1-ին։


== Ասքիմի զինանշանը ==
Ասքիմ կոմունայի զինանշանը հաստատվել է 1963 թվականի նոյեմբերի 1-ին և իրենից ներկայացնում է կապույտ գույնով ներկված վահան, ներքևի մասը կլոր, որի վրա վերից վար, աջից ձախ գծված են ոլորավուն երեք գծեր։ Զինանշանի վրայի երեք գծերը խորհրդանշում են կոմունայի տարածքում գտնվող Սոլբերգֆոս, Քուկելռուդֆոս և Վաամաֆոս ջրվեժները։


== Բնակչություն ==
Համաձայն 2014 թվականի մարդահամարի տվյալների՝ Ասքիմ կոմունայում բնակվում է 15,511 մարդ։ Կոմունայի բնակչության քանակը վերջին 60 տարում աճ է գրանցել։


== Պատկերասրահ ==

		
		
		


== Աղբյուրներ ==
Store norske leksikon.(նորվ.)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2007-10-01 at the Wayback Machine.(նորվ.)


== Ծանոթագրություններ ==
Սեյսմիկ ալիքներ

Սեյսմիկ ալիքները երկրի կամ առաձգական այլ մարմիններով տարածվող էներգիայի ալիքներն են, որոնք առաջանում են երկրաշարժերի, պայթեցումների և մեխանիկական հարվածների հետևանքով։ Ուժեղ երկրաշարժերի օջախների մոտ, վայրկյանի տասներորդ մասի տատանման պարբերության դեպքում սեյսմիկ ալիքները ձեռք են բերում կործանիչ ուժ։ Ըստ տատանման բնույթի սեյսմիկ ալիքները լինում են երկայնակի և լայնակի, որոնք միասին կոչվում են ծավալուն։
Երկայնակի ալիքները բնութագրվում են միջավայրի մասնակի շեղումով սեյսմիկ ալիքի ուղղությամբ, իսկ լայնակին՝ մասնակի շեղումով սեյսմիկ ալիքին ուղղահայաց ուղղությամբ։ Նրանց ամպլիտուդի նվազումը համասեռ և իզոտոպ միջավայրերում հակադարձ համեմատական է հեռավորությանը։ Երկայնակի ալիքների արագությունը մեծ է լայնակի ալիքների արագությունից և հասնում է մինչև 8 կմ/վ-ի։ Միջավայրի բաժանման սահմանի առկայության դեպքում Երկրի մակերևույթին մոտ առաջանում են տարբեր տեսակի մակերևութային ալիքներ, որոնց ամպլիտուդի նվազումը հակադարձ համեմատական է հեռավորության քառակուսու արմատին։ Այդ պատճառով, հեռակա երկրաշարժերից առաջացած ալիքների մեջ ամպլիտուդի մեծությամբ իշխողը մակերևութային ալիքներն են։ Ըստ խորության Երկրի հատկությունների փոփոխման պատճառով փոխվում է նաև ծավալային ալիքների տարածման արագությունը, որը հնարավորություն է տալիս Երկրի ներսում հայտնաբերել մի շարք պատյաններ և ուսումնասիրել դրանց կառուցվածքը։
Երկայնական և լայնական ալիքները բնութագրվում են համապատասխանաբար p և s տառերով։ Լայնական ալիքները՝S-ը, չի տարածվում հեղուկ միջավայրում իր շարժման ձևի պատճառով։ P ի S և արագությունների հարաբերությունը 1.73 է։ Երկրաշարժերի ժամանակ հիմնական ավերիչ է հանդիսանում s ալիքը։
Ռիյգիկոգու

Ռիյգիկոգու (էստ․՝ Riigikogu բառացի թարգմանությամբ՝ Պետական ժողով), Էստոնիայի Հանրապետությունում հանդիսանում է Էստոնիայի իշխանության բարձրագույն ներկայացուցիչն ու օրենսդիր մարմինը, որը նաև ընտրում է երկրի ղեկավարին և վերահսկում Գործադիր իշխանության գործունեությունը։


== Ծանոթագրություններ ==
Ալբա (քնարական ժանր)

Անվան այլ կիրառումների համար տե՛ս՝ Ալբա (այլ կիրառումներ)Ալբա (հին պրովանս.՝ alba, հին ֆր.՝ aube կամ aubade, գերմ.՝ Tagelied - «այգաբաց»), միջնադարյան կուրտուազային քնարերգության ժանր, գիշերային գաղտնի ժամադրության մասին առավոտյան երգ, որն ընդհատվել է ցայգալույսով։ Ձևով բանատողային երկխոսություն է։ Ձևավորվել է պրովանսալյան տրուբադուրների սերենադից (երեկոյան երգ), որը ժամադրության հրավեր էր։ Այգաբացի երգեր է գրել Միսաք Մեծարենցը՝ «Ցայգանվագ», «Ցայգանկար» և այլն։


== Տես նաև ==
Սերենադ
Միննեզինգեր
Միջնադարյան գրականություն
Տրուբադուր


== Գրականություն ==
Bartsch K., Ueber die roman und deutschen Tagelieder в «Ges. Vorträge und Aufsätze», Freib., 1883.
De Gruytes W., Das deutsche Tagelied, Lpz., 1887.
Fränkel L., Shakespeare und das Tagelied, Hannover, 1893.
Schläger G., Studien über das Taglihed, Iena, 1895.
Շեյխան (Ալաշկերտի գավառ)

Շեյխան, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Բագրևանդ գետի աջ վտակներից մեկի ափին, Ալաշկերտ քաղաքից 30 կմ հարավ-արևմուտք։


== Բնակչություն ==
1877-1978 թվականներին ուներ 8 տուն, իսկ XX դարի սկզբներին 18 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բաբկեն Մելիք-Մուսյան

Բաբկեն Մկրտչի Մելիք-Մուսյան (փետրվարի 19, 1893, Վերին Ագուլիս — փետրվարի 26, 1960, Երևան), հայազգի խորհրդային ակնաբույժ։ Բժշկական գիտությունների դոկտոր (1948), պրոֆեսոր (1949)։


== Կենսագրություն ==
1913 թվականին Բաբկեն Մելիք-Մուսյանն ավարտել է Թիֆլիսի Ներսիսյան դպրոցը, 1920 թվականին՝ Տոմսկի համալսարանի բժշկական ֆակուլտետը, աշխատել տեղի աչքի հիվանդությունների կլինիկայում և միաժամանակ ղեկավարել քաղաքային մանկական տրախոմային հիվանդանոցը։ 1923—1926 թվականներին աշխատել է Բենդերում, 1926—1933 թվականներին՝ Կիրովականում, 1933 թվականից՝ Երևանում, 1935 թվականից՝ Երևանի բժշկական ինստիտուտի աչքի հիվանդությունների ամբիոնի և կլինիկայի վարիչ։ Եղել է ակնաբույժների համամիութենական ընկերության անդամ, ՀԽՍՀ ակնաբույժների ընկերության հիմնադիր- նախագահ։


== Երկեր ==
Տրախոման մեզ մոտ և պայքարը նրա դեմ, Երևան, 1937։
Աչքի առջևի հատվածի հիվանդությունները, Երևան, 1940։
Կուբիյա (գետ)

Անվան այլ կիրառումների համար տե՛ս՝ Կուբիյա (այլ կիրառումներ)Կոբիյա, գետ Ռուսաստանի տարածքում։ Հոսում է Ալթայի հանրապետությունում։ Գետի ակունքը մեկ գտնվում է մեկ կորչում։ Գետի երկարությունը կազմում է 16 կմ։
Ռիս Կեդվա

Ռիս Կեդվա (ռուս.՝ Рысь-Кедва), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կեդվա գետի աջ ափին՝ 7 կմ հեռավորության վրա։ Գետի երկարությունը կազմում է 32 կմ։


== Վտակներ ==
Լյուբի Վոժ
Ասիվ Վոժ


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200212103000021067
Կոդը ըստ հիդրոլոգիական հետազոտության (ՌԴ) — 103002106
Ավազանի կոդը — 03.02.02.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Կարմրավան

Կարմրավան (նախկին անվանումը` Ղզըլքիլիսա),
գյուղ Հայաստանի Հանրապետության Շիրակի մարզի Աշոցքի տարածաշրջանում, մարզկենտրոն Գյումրիից մոտ 20 կմ հյուսիս, Աշոցք գետի ափին։ Վերանվանվել է Կարմրավան 1935 թվականի հունվարի 3-ին


== Բնակչություն ==
Ըստ ՀՀ 2011 թ. մարդահամարի արդյունքների` Կարմրավանի մշտական բնակչությունը կազմել է 217, առկա բնակչությունը` 194 մարդ, բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ և կերային կուլտուրաների մշակությամբ։


== Պատմամշակութային կառույցներ ==
Կարմրավանում կա Կարմրավանք եկեղեցի։


== Տես նաև ==
Կարմրավանի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==


== Արտաքին հղումներ ==
Տարածաշրջանի քարտեզ
(7843) 1994 YE1

(7843) 1994 YE1, աստերոիդ աստերոիդների հիմնական գոտում։ Հայտնաբերվել է 1994 թվականի դեկտեմբերի 22-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,545281 ա. մ., առավելագույնը մոտենում է 2,2819 ա. մ. հեռավորության վրա և հեռանում 2,8087 ա. մ.։ Արեգակի շուրջ մեկ ամբողջական պտույտ է կատարում 1483,21 երկրային օրվա ընթացքում, իր ուղեծրով շարժվելով միջինում 0,242717 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7843) 1994 YE1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կարաս (անոթ)

Անվան այլ կիրառումների համար տե՛ս՝ Կարաս (այլ կիրառումներ)
Կարաս, կավե անոթ։ Գործածվում է հացահատիկ, գինի, կաթնամթերքներ (թան, պանիր և այլն), մեղր, գարեջուր և այլն մթերավորելու համար։ Հայտնի է դեռևս էնեոլիթյան-բրոնզեդարյան ժամանակաշրջանից (մեր թվարկությունից առաջ III հազարամյակ)։ Հին Եգիպտոսում, Բաբելոնում, Հայկական լեռնաշխարհում և այլուր կարասն օգտագործվել է նաև որպես դագաղ։ Սկզբնական կարասները եղել են ցածր, լայն փորով ու բերանով, նեղ, կորավուն հատակով, մեծ մասամբ՝ սև փայլով, երկրաչափական նախշերով ու կենդանակերպ պատկերներով (Շենգավիթ)։
Ուրարտական և հետագա շրջաններում առաջ են եկել նաև երկարավուն, հարթ հատակով կարասներ։ Ուրարտական կարասները զարդարված են պարուրաձև, եռանկյունաձև, ճկված, փայլեցված, դրոշմված նախշերով, հաճախ՝ սեպագրերով, կնքադրոշմներով ու կենդանիների կավե քանդակներով։ Միայն Կարմիր բլուրից հայտնաբերվել է գինու 8 պահեստ՝ հողե հատակում թաղված 800-1000 լ տարողությամբ մոտ 400 կարասով։
Դվինից, Անիից, Գառնիից և այլ միջնադարյան հնավայրերից գտնվել են կարմրափայլ, գոտեզարդ, դրոշմազարդ, մարդկանց, թռչունների, կենդանիների, խաչի պատերներով, բուսական (կենաց ծառ և այլն ) ու գինու կարասներ (Կարմիր բլուր) Կարասներ (Դվին) երկրաչափական նախշերով, հայերեն արձանագրություններով կանթավոր և անկանթ բազմաթիվ կարասներ և կարասների մնացորդներ։ Ենթադրվում է, որ ցածրիկ, լայնաբերան, հարթ հատակով գոտեզարդ, բուսական ու կենդանակերպ նախշերով կարասները, օգտագործվելով հարսանիքների և ճաշկերույթների ժամանակ՝ խորհրդանշել են պտղաբերություն, իսկ նեղ բերանով երկարավուն կարասները, որոնք մթերքով լցված կիսով չափ թաղվել են հողում, հատկանշել են օջախի շենությունը։ Մինչև 1950-ական թվականները կարասը ուներ տնտեսական կարևոր նշանակություն։ Այժմ օգտագործվում է հիմնականում գյուղերում։


== Տես նաև ==
Ամֆորա
Pet Shop Boys

Փեթ Շոփ Բոյս (անգլ.՝ Pet Shop Boys), բրիտանական սինթիփոփ-խումբ, հիմնադրվել է 1981 թվականին Լոնդոնում։ Անվանման նշանակությունը՝ «Կենդանաբանական խանութի տղաներ»։
20 տարվա ընթացքում խումբը ստեղծել է 40 սինգլ և 11 ալբոմ, ինչպես նաև բազմաթիվ ձայնագրություններ այլ կատարողների հետ համագործակցությամբ։ Խմբի մասնակիցների անունները՝ Նիլ Թենանդ և Քրիս Լոու։


== Սկավառակագրություն, երաժշտական ալբոմներ ==
1986 ― Please
1987 ― Actually
1988 ― Introspective
1990 ― Behaviour
1993 ― Very
1996 ― Bilingual
1999 ― Nightlife
2002 ― Release
2006 ― Fundamental
2009 ― Yes
2012 ― Elysium


== Հղումներ ==
Pet Shop Boys-ը imusic.am֊ում
Խմբի պաշտոնակատ կայքը
Դիսկոգրաֆիան
Խմբի ամենահայտնի երգերից մեկը


== Ծանոթագրություններ ==
Փետի խաչ

Փետի խաչ, հանդ Տավուշի Տավուշի լեռնահամակարգում, Խնձորուտ գետի ձախափնյակում, Արծվաբերդ գյուղից 2,5 կմ հարավ-արևմուտք։


== Տես նաև ==
Տավուշի մարզ


== Գրականություն ==
Լավրենտի Միրզոյան,  Տավուշ, Երևան, «Ասողիկ», 2010 — 856 էջ։
Հիպոքրոմային անեմիա

Հիպոքրոմային անեմիա, հիպոքրոմային սակավարյունություն, դալկախտ, քլորոզ (հուն․՝ χλωρός— կանաչ, կանաչադեղնավուն), սակավարյունություն՝ կապված օրգանիզմում երկաթի յուրացման խանգարումների հետ։ Պատճառները լիովին պարզաբանված չեն, ենթադրվում է, որ նշանակություն ունեն մարդու կոնստիտուցիան, սնունդը և աշխատանքային պայմանները։ Վաղ կամ պատանեկան Դալկախտ հազվադեպ է, լինում է երիտասարդ աղջիկների օրգանիզմում, սեռական հասունացման շրջանում։ Ախտանշաններն են՝ ընդհանուր թուլություն, քնկոտություն, գլխապտույտ, գիտակցության կորուստ, սրտխփոց, մաշկային ծածկույթների գունատություն, դաշտանային ցիկլի և ներզատիչ գեղձերի գործունեության խանգարումներ, ձվարանի և արգանդի թերզարգացում։ Ուշացած Դալկախտ, նախորդում է կանանց դաշտանադադարին՝ 30—40 տարեկանում։ Ախտանշանները նույնն են, ավելանում են մազաթափությունը և եղունգների դյուրաբեկությունը։
Բուժումը․ երկաթ պարունակող և հորմոնային պատրաստուկներ, վիտամիններ։


== Ծանոթագրություններ ==
Սուրբ Մորիցի եկեղեցի

Սուրբ Մորիցի (Մավրիկիոս) եկեղեցի, նաև՝ Սուրբ Մավրիկիոսի եկեղեցի (չեխ․՝ Kostel svatého Mořice), կաթոլիկ պրոբստյան ծխական տաճար գոթական ոճով, որը հիմնադրվել է Օլոմոուցի եպիսկոպոս Բրունո ֆոն Շաուենբուրգը 13-րդ դարի կեսերին։
Գտնվում է Օլոմոուց քաղաքի Վերին հրապարակից դեպի հյուսիս՝ Հացթուխների փողոցում։ Մորավիայի ամենամեծ ուշ գոթական եկեղեցին է, Չեխիայի Հանրապետության մշակույթի ազգային հուշարձան 1995 թվականից։
Օլոմոուցի Սուրբ Մորիցի եկեղեցու մասին առաջին փաստագրական հիշատակումը վերաբերում է 1257 թվականին, երբ այս տաճարի՝ Ֆրիդրիխ անունով առաջնորդական տեղապահը նշվել է որպես վկա Օլոմոուցի եպիսկոպոս Բրունո ֆոն Շաուենբուրգի հավատարմագրի մեջ։ Ռոմանո-գոթական ոճով նոր եկեղեցին կառուցվել է ավելի վաղ գոյություն ունեցած ռոմանական տաճարի տեղում, որը 11-րդ դարից ի վեր կանգնած է եղել այդ վայրում վաղուց գոյություն ունեցող գերեզմանոցում։ Շինարարությունը, ըստ երևույթին, ավարտվել է 1257 թվականին։
1403 թվականին է վերաներում եկեղեցու հարավային զանգակատան աշտարակի առաջին հիշատակումը, որը ներկայումս նրա ամենահին պահպանված մասն է։ Հյուսիսային աշտարակը թվագրված է 1412 թվականով։ 1424 թվականին է վերաբերում է տեղեկությունն այն մասին, որ ձուլվել է զանգ Գավել (Gallus) անվամբ, որը հետագայում տեղադրվել է եկեղեցու հարավային աշտարակի վրա։ 1492 թվականին եկեղեցին հավանաբար վերաօծվել է։
1540 թվականին ավարտված վերակառուցումից հետո տաճարը ձեռք է բերել եռանավ դահլիճային տաճարի տեսք։


== Ծանոթագրություններ ==


== Արտաքին հղումներ ==
«Костел св. Маврикия»։ Официальный туристический портал города Оломоуц։ Муниципалитет города Оломоуц։ 2002—2015։ Արխիվացված է օրիգինալից 2015-05-18-ին։ Վերցված է 2015-05-09 
Josef Bláha (2005—2007)։ «Historie kostela»։ Stránky římskokatolické farnosti svatého Mořice v Olomouci։ Արխիվացված է օրիգինալից 2015-02-16-ին։ Վերցված է 2015-05-06 
«Věž»։ Stránky římskokatolické farnosti svatého Mořice v Olomouci։ 2005—2007։ Արխիվացված է օրիգինալից 2012-03-20-ին։ Վերցված է 2015-05-09
Ստեպնոյ (Պրոլետարսկի շրջան)

Անվան այլ կիրառումների համար տե՛ս՝ Ստեպնոյ (այլ կիրառումներ)Ստեպնոյ (ռուս.՝ Степной), գյուղ Ռուսաստանի Դաշնության Ռոստովի մարզի Պրոլետարսկի շրջանում։ Մտնում է Նիկոլաևսկի գյուղական համայնքի կազմի մեջ։
Գևորգ Դանագուլյան

Գևորգ Հրաչի Դանագուլյան (մարտի 10, 1951(1951-03-10), Նոր Բայազետ, Հայկական ԽՍՀ, ԽՍՀՄ), հայ քիմիկոս-օրգանիկ։ Քիմիական գիտությունների դոկտոր (2000),  ՀՀ ԳԱԱ թղթակից անդամ (2010):


== Կենսագրություն ==
Գևորգ Դանագուլյանը ծնվել է 1951 թվականին Գավառ քաղաքում։ 1973 թվականին ավարտել է Երևանի պետական համալսարանի քիմիական ֆակուլտետը։ 1977-1982 թվականներին աշխատել է ՀՀ ԳԱԱ Նուրբ օրգանական քիմիայի ինստիտուտում, 1982-2000 թվականներին՝ ԵՊՏԻ բնական գիտությունների ամբիոնում, 2001 թվականից եղել է ՕԴՔ ԳՏԿ Օրգանական քիմիայի ինստիտուտի ազոտային հետերոցիկլերի լաբորատորիայի վարիչ, 2005 թվականից՝ Հայ-ռուսական (սլավոնական) համալսարանի բժշկա-կենսաբանական ֆակուլտետի պրոֆեսոր։ «Հայաստանի քիմիական հանդես» ամսագրի պատասխանատու խմբագիր, «Գիտության աշխարհում» հանդեսի խմբագիր։
Աշխատանքները վերաբերում են պիրիմիդինային միացությունների նոր նուկլեոֆիլ վերախմբավորումներին, կենսաբանական ակտիվ նյութերի սինթեզին։ Մշակել է պիրիդինի սինթեզի նոր եղանակ։


== Պարգևներ ==
2010 թվականին հետերոցիկլիկ միացությունների քիմիայի բնագավառում նվաճումների և ներդրման համար ՌԴ Մենդելեևյան ընկերության «Գիտական համագործակցություն» միջազգային գիտական հիմնադրամի և Մոսկվայի պետական համալսարանի կողմից արժանացել է դիպլոմի և «Ոսկե նշանի»։


== Ծանոթագրություններ ==
Կույրերի սպորտի միջազգային ֆեդերացիա

Կույրերի սպորտի միջազգային ֆեդերացիա (ԿՍՄՓ), շահույթ չհետապնդող կազմակերպություն, որը հիմնադրվել է 1981 թվականին  Ֆրանսիայի մայրաքաղաք Փարիզում։  ԿՍՄՓ-ի առաքելությունն է խթանել կույր և թույլ տեսողություն ունեցող մարդկանց լիարժեք ինտեգրումը հասարակության մեջ սպորտի միջոցով և խրախուսել տեսողության խնդիրներ ունեցողներին զբաղվել սպորտով։ ԿՍՄՓ-ն Միջազգային պարալիմպիկ կոմիտեի (ՄՄԿ) լիիրավ անդամ է։
ԿՍՄՓ-ն տեսողության խանգարում ունեցող մի քանի մարզաձևերի միջազգային ֆեդերացիա է՝ ներառելով պարաօլիմպիական երեք սպորտաձևերը (կույր ֆուտբոլ, գոլբոլ և ձյուդո), փաուերլիֆթինգ, տասը փին բոուլինգ, ինը պտույտ բոուլինգ, տորբոլ ։
ԿՍՄՓ-ի ցուցադրական միջոցառումը ԿՍՄՓ-ի աշխարհի առաջնությունն ու խաղերն են, որոնք անցկացվում են չորս տարին մեկ։ Առաջին խաղերը տեղի են ունեցել 1998 թվականին Իսպանիայի Մադրիդ քաղաքում, որին հաջորդել է 2003 թվականի իրադարձությունը Կանադայի Քվեբեկ Սիթիում, Քվեբեկում։ Խաղերի 3-րդ իրադարձությունն  անցկացվել է  2007 թվականին Բրազիլիայի Սան Պաուլո քաղաքում, իսկ 2011 թվականի խաղերը՝  Թուրքիայի Անթալիա քաղաքում։
2015 թվականին՝ մայիսի 8-18-ը Հարավային Կորեայի Սեուլ քաղաքում անցկացվել է  ԿՍՄՓ-իաշխարհի 5-րդ առաջնությունն ու խաղերը, որոնք ներառում էին մրցումներ փաուերլիֆթինգ, ձյուդո, գոլբոլ, ֆուտբոլ, շախմատ, տանդեմի հեծանվասպորտ, լող, շոուդաուն և աթլետիկա մարզաձևերում։
ԿՍՄՓ-ն նաև կազմակերպում է բազմաթիվ մարզաձևերի համաշխարհային և  տարածաշրջանային առաջնություններ։ Տարածաշրջանային կամ մայրցամաքային առաջնությունները սովորաբար անցկացվում են կենտ տարիներին, իսկ աշխարհի առաջնությունները անցկացվում են յուրաքանչյուր չորս տարին մեկ, երբ պարաօլիմպիկ խաղեր չկան։


== Իրադարձություններ ==


== Ծանոթագրություններ ==

IBSA official website
Ain't No Other Man

Ain’t No Other Man, ամերիկացի երգչուհի Քրիստինա Ագիլերայի Back to Basics հինգերորդ դեբյուտային ալբոմի առաջին սինգլը, թողարկվել է 2006 թվականի հունիսի 6֊ին։ Քրիստինան երգը գրել է Չարլես Ռոունոնի, DJ Premier֊ի, Հարոլդ Բիթթիի և Կարա ԴիոԳուրանդի համահեղինակությամբ։ 2007 թվականին երգն արժանացավ «Գրեմմի» մրցանակի «Լավագույն կանացի վոկալ» անվանակարգում։


== Տեղեկություններ ալբոմի մասին ==
Ain’t No Other Man֊ը ֆա մինոռում է։ Որպես լեյթմոտիվ օգտագործվում են «Happy Soul» Dave Cortez & The Moon People֊ի և «The Cissy’s Thang» группы The Soul Seven’s֊ի նմուշները։
MTV Movie Awards֊ում Քրիստինան ասում է․


== Տեսահոլովակ ==
Տեսահոլովակը սկզբում Քրիստինան իր լիմուզինով ժամանում է էլիտար ակումբ։ Մեքենայի մեջ միացված երաժշտությունը պարունակում էր հատվածներ «I Got Trouble» երգից (երգ Back To Basics ալբոմից)։ Հետո մենք տեսնում ենք Քրիստինային խաղողի բերքը հավաքելիս, որտեղ նա երգում է «Ain’t No Other Man» երգը։ Մյուս հատվածում Քրիստինան կանգնած է արծաթագույն հագուստով և շրջապատված է լուսանկարիչներով։ Հաջորդ հատվածում Քրիստինան ականջակալներով պառկած է անկողնու վրա։
Ամբողջ տեսահոլովակը նկարահանված է 20-ականների, 30-ականների ոգով։


== Երգերի ցանկ ==


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==
Թուր Գվադալախարայից

Թուր Գվադալախարայից (իսպ.՝ Espada de Guadalajara), Իբերական թերակղզուց հայտնաբերված բրոնզեդարյան զենք։ Աչքի է ընկնում ոսկե կոթով, հարուստ զարդարանքներով։ Հարթ պղինձն ամրացված է ոսկեպատ բռնակին։ Այն ստեղծվել է ոչ թե կիրառելու համար, այլ իբրև ուժի խորհրդանիշ։


== Հայտնաբերում ==
Հայտնաբերման մասին գրեթե ոչինչ հայտնի չէ։ Ըստ Մանուել Գոմես Մորենոնի թուրը Գվադալախարայից է։ Ըստ Խուան դե Մատա Կառիասոյի այն կարող է պատկանել Աստուրիայի թրերին։ Թուրը եղել է Ռոդրիգես Բաուզայի հավաքածուում։ Գեղարվեստի պալատի կողմից այն ձեռք է բերվել 1962 թվականին։


== Գրականություն ==
Almagro Gorbea, Martín. «La espada de Guadalajara y sus paralelos penínsulares». Trabajos de Prehistoria. Volum 29 num. 1, 1972, pàg. 55-82.
Brandherm, Dirk. «Algunas consideraciones acerca de la espada de Guadalajara ¿Un excepcional depósito desarticulado del Bronce Medio de la Meseta?». Trabajos de Prehistoria. Volum 55 num. 2, 1998, pàg. 177-184.
Gómez-Moreno, Manuel. «Sobre lo argárico granadino». Míscelaneas, Historia-Arte-Arqueología, primera serie: La antigüedad. Instituto Diego Velázquez, 1949.
«Espada de Guadalajara. Edad del Bronce» (PDF) (en castellà). La Pieza del Mes. Museo Arqueológico Nacional, 2003.
«La Edad del Bronce». Historia de España. Menéndez Pidal, 1947.


== Ծանոթագրություններ ==


== Արտաքին հղումներ ==
A unique piece from the Bronze Age in the Peninsula. It represents the best example of the development of this model as a weapon of prestige and one that reveals social standing.
Sword from Guadalajaral
Մատանի

Մատանի, պերճանքի առարկա, մատի զարդ։


== Ընդհանուր տարածվածություն ==
Տարածված է աշխարհի շատ ժողովուրդների մոտ։ Ոսկրե մատանիները երևան են եկել քարի դարում, մետաղե մատանիները՝ բրոնզի դարում։ Հին Եգիպտոսում կրում էին արձանագրություններով, կենդանիների, թռչունների ու փորագրազարդ այլ պատկերներով կնքամատանիներ, որոնց դրոշմները փոխարինում էին տիրոջ ստորագրությանը։ Նման մատանիները հայտնի էին նաև հույներին, էտրուսկներին, հայերին և այլ ժողովուրդների։ Հին Հռոմում տարածված էին ոսկե և արծաթե մատանիները։ Միջին դարերում և հետագայում սովորական էին թանկարժեք և կիսաթանկարժեք քարերով ոսկե, արծաթե մատանիները։ 


== Մատանին Հայաստանում ==
Հայկական լեռնաշխարհում մետաղե մատանիները հայտնի են III հազարամյակից։ Շենգավիթից գտնվել է եզակի մատանի, միջուկի ոսկե բարակ ձողի վրա՝ ոսկե թիթեղ։ Նույն շրջանի արծաթե մատանի է գտնվել Ջրահովտից։
Հայաստանում մատանին տարածված զարդ է դառնում մ.թ.ա. II հազարամյակից, օղակաձև, օձագլուխ ծայրերով, սեգմենտավոր, օձագալար և այլ ձևավորումներով միաձույլ ոսկե, արծաթե, բրոնզե, երկաթե բազմատեսակ մատանիներ են գտնվել Լճաշենի, Արթիկի, Մեծամորի, Լոռու բերդի, Շիրակավանի ու բրոնզի ու երկաթի դարերի այլ հնավայրերի դամբարաններից։ Բրոնզե, երկաթե, ինչպես նաև թանկարժեք ու կիսաթանկարժեք (օձաքար, սարդիոն, նռնաքար, քաղկեդոն, լագարիտ և այլն) քարերից զեմմաներով մատանիներ հայտնի են Հայաստանի անտիկ ժամանակաշրջանի հնավայրերից։ Դրանց վրա փորագրված են պաշտամունքային-առասպելական, կենցաղային տեսարաններ, կենդանիների, գազանների, թռչունների և այլ խորհըրդանշական պատկերներ, դիմանկարներ։ Հին հայկական արվեստի կատարյալ ստեղծագործություն է հայոց թագուհի պատկերող՝ մ.թ.ա. 1-ին դարում գեմման, փորագրված դեղին նռնաքարի վրա (պահվում է Փարիզի գրադարանում)։ Մ.թ.ա. առաջին դարերի մատանիներ են գտնվել Գաոնիում՝ Աթենասի, կենդանագլուխ մարդու և այլ պատկերներով։ Ընդելուզման, եղանակներով պատրաստված մետաղե մատանիներ՝ Դվինում և Անիում։ Հայ եկեղեցին մատանի կրել արտոնում էր միայն եպիսկոպոսներին։ Կնքամատանիները համարվել են թագավորների, իշխանների և այլ բարձրաստիճան անձանց իշխանության խորհրդանշան։ Դրանցով հաստատում կնքում էին նամակներ, հրամանագրեր, պայմանագրեր ու այլ վավերագրեր։ Այդ նշանակությունն ունեին Հայաստանում հնում տարածված, այսպես կոչված՝ «վարազագիր» մատանիները, ինչպես զանազան ժողովուրդների, այնպես էլ հայերի մոտ հարատևում է հարսին նշանի մատանի հանձնելու սովորույթը՝ իբրև զույգերի միությունը վավերացնելու խորհրդանշան։
Մատանիների տիրակալը։


== Ծանոթագրություններ ==
Պաշա (գյուղ, Վոլխովսկի շրջան)

Անվան այլ կիրառումների համար տե՛ս՝ Պաշա (այլ կիրառումներ)Պաշա (ռուս.՝ Паша), գյուղ Ռուսաստանի Լենինգրադի մարզի Վոլխովսկի շրջանի կազմում։
Բնակչությունը 2010 թվականին գրանցված տվյալներով կազմում էր 3718 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալֆրեդ Լուդվիգ

Ալֆրեդ Լուդվիգ (հոկտեմբերի 9, 1832(1832-10-09), Վիեննա, Ավստրիական կայսրություն - հունիսի 12, 1912(1912-06-12)[…], Վինոգրադի - հունիսի 12, 1912, Պրահա), ավստրիացի սանսկրիտոլոգ, լեզվաբան։
Լուդվիգը 1860 թվականից սկսել է դասախոսել Պրահայի գերմանական համալսարանում, 1871-1901 թվականներին դարձել մշտական դասախոս։ Ուսումնասիրել է լեզուների ընդհանուր կառույցը և լեզուների զարգացումը։ Հիմնական աշխատանքը «Ռիգվեդա»-ն է (6 հատոր, 1876-88)։


== Ադապտացիայի տեսություն ==
Լյուդվիգը 1870-ականներին առաջ է քաշել ադապտացիայի տեսությունը, որի համաձայն՝ թեքական վերջավորությունները նախապես եղել են հիմքի ֆորմատիվներ՝ ձևաբանական կազմավորումներ, որոնք աստիճանաբար տարբերակվելով հարմարվել են նոր ֆունկցիա կատարելուն, վերածվելով թեքույթների։ Այս տեսության հետ է կապվում այն ըմբռնումը, համաձայն որի բառակազմական կամ բառափոխական տիպերը, կաղապարները կարող են գոյանալ կամ փոփոխվել իմաստային առնչակցություն ունեցող այլ բառերի, ձևերի ձևաբանական կազմավորմանը հարմարվելու միտումով։


== Ծանոթագրություններ ==
Դեմյանսկի շրջան

Դեմյանսկի շրջան (ռուս.՝ Демянский муниципальный район), մունիցիպալ շրջան Ռուսաստանի Դաշնության Նովգորոդի մարզում։
Ստեղծվել է 1927 թվականին։ Վարչական կենտրոնը՝ Դեմյանսկ։


== Աշխարհագրություն ==
Շրջանի տարածքի մակերեսը կազմում է 3198,94 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 13001 մարդ։ Բնակչության խտությունը կազմում էր 4,06 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բորիսկովո (գյուղ, Վիշնևոլոցկի շրջան)

Անվան այլ կիրառումների համար տե՛ս՝ ԲորիսկովոԲորիսկովո (ռուս.՝ Борисково), գյուղ Ռուսաստանի Տվերի մարզի Վիշնևոլոցկի շրջանի կազմում։
Բնակչությունը 2002 թվականին գրանցված տվյալներով կազմում էր 225 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
New Look (հագուստի ոճ)

New Look (անգլ. թարգմանաբար՝ «նոր տեսք»), հագուստի էլեգանտ, կանացի, ռոմանտիկ ոճ, որն առաջարկել է Քրիստիան Դիորը 1947 թվականին։
Ներկայացնում է «իդեալական կնոջ» կերպարը՝ բարակ իրանով, փխրուն ուսերով, նրբագեղ ազդրերով։ «New Look»-ին բնորոշ են մոդելների ձևի կոնկրետությունը (երեք առաջատար ուրվագիծ՝ «լայն կախված», «օվալաձև», «ուղիղ»), աքսեսուարների մանրակրկիտ ընտրությունը։


== Ստեղծման պատճառներ ==

1920-30-ական թվականներին ձևավորվել է արմատապես նոր տիպի կին՝ ակտիվ, վճռական մարզիկ, որը տղամարդկանց չափ աշխատում էր, իսկ երեկոները՝ առանց հանգստանալու պարում ժամանակակից պարեր։ Նորաձև էր արևայրուքը, նրբագեղ մարմինը և կարճ սանրվածքը։ 1940-ական թվականներին այս պատկերը դարձել է ավելի «խիստ», քանի որ եվրոպական և ամերիկյան երկրների կանայք զգացին պատերազմի դժվարությունները։ Ինչպես սովորաբար լինում է նորաձևության պատմության մեջ, ճգնավորության ժամանակաշրջանին հաջորդել է շռայլ շքեղության դարաշրջանը՝ Քրիստիան Դիորի առաջարկած ոճը նախորդ շրջանի խստության ու չափավորության արձագանքն էր։


=== Քրիստիան Դիորի առաջարկ ===
Նորաձևության դիզայները չի կատարել ոչ մի հեղափոխություն․ նրա «New Look»-ը միայն մոռացված նրբագեղությունն ու առեղծվածայինը վերադարձնելու փորձ էր։ Նորաձև դարձան կորսետները՝ գոտկատեղը ձգելով մինչև 50 սմ, վերածնվել է կրինոլնի (բարակ օղակապերով լայն շրշազգեստ) և նեղ, ձգող կրծքալի կիրառությունը։ Մեկ հագուստ կարելու համար Դիորն օգտագործում էր 9-72 մետր կտոր, որոնք կշռում էին մինչև 30 կիլոգրամ։
«New Look»-ը քննադատել են այն մարդիկ, որոնք այն համարել են չափազանց շռայլ՝ սկսած տնային տնտեսուհիներից մինչև Դիորի գործընկերները՝ Բալենսիագան և Կոկո Շանելը։ Այնուամենայնիվ, յուրաքանչյուր հավաքածուի ցուցադրությունը բացառիկ հաջողության էր արժանանում, քանի որ ոճն ստեղծել է կնոջ բոլորովին նոր կերպար, որը հոգնել էր պատերազմի դժվարություններից և, ի վերջո, հնարավորություն էր ստացել լինել կանացի, էլեգանտ և թույլ։
Դիորն ասել է․ 

«New Look»-ը հայտնի էր նույնիսկ ԽՍՀՄ-ում, թեպետ «կեղծ-բուրժուական» տեսքով, սակայն այն չի կարողացել դառնալ առաջատար խորհրդային նորաձևության մեջ։


== Ծանոթագրություններ ==


== Գրականություն ==
Л. Кибалова, О. Гербенова, М. Ламарова. Иллюстрированная энциклопедия моды. — Прага, 1987.
Թոմ Սոյերի արկածները (անիմե)

Թոմ Սոյերի արկածները (ճապ.՝ トム・ソーヤーの冒険), ռեժիսոր Հիրոշի Սայտոյի «Համաշխարհային գլուխգործոցների թատրոն» սերիայի անիմե-սերիալը, որի պրեմիերան տեղի է ունեցել 1980 թվականին։ Հիմնված է Մարկ Տվենի «Թոմ Սոյերի արկածները» վեպի վրա։


== Սյուժե ==
XIX դար։ Թոմ Սոյերը տղա է, որն ապրում է Միսսիսիպիի ափին գտնվող ոչ մեծ քաղաքում։ Իր ընկեր Հեքի հետ նա հաճախ ընկնում է տարբեր արկածների մեջ։ Նրանց չարաճճիությունների մեջ են մտնում նաև օդապարիկով թռիչքը, գետով զբոսնելը, սուտ մեղադրված մարդուն փրկելը։


== Կերպարներ ==
Թոմ Սոյեր` գլխավոր հերոսն ու իր հասակակից Հեքի լավագույն ընկերը, ինչպես նաև` քաղաքի տղաների զվարճանքի առաջնորդը։ «Լավագույն կռվարարն ու ամենահնարամիտ տղան քաղաքում»։Սեյու` Մասակո ՆոձավաՋիմ` միսս Ուոթսոնի մեծ ու հեզաբարո ծառան։ Հեքը շատ է մտերմանում Ջիմի հետ, երբ նրանք հանդիպում են միսս Ուոթսոնից Ջիմի փախուստից հետո և միասին ճամփորդում Միսսիսիպի գետով։Սեյու` Իկուո ՆիշիկավաՀեքլբերի «Հեք» Ֆին` տասներեք-տասնչորս տարեկան տղա։ Դաստիարակվել է հոր՝ քաղաքային հարբեցողի կողմից, և դժվարությամբ է կարողանում ընտելանալ հասարակությանը։Սեյու` Կաձույո ԱոկիՌեբեկա «Բեքի» ԹետչերՍեյու` Կեյկո Հան


== Թողարկում ==
Անիմե-սերիալը առաջին անգամ ցուցադրվել է ճապոնական հեռուստատեսությամբ 1980 թվականի հունվարի 6-ից դեկտեմբերի 28-ը։
ԱՄՆ-ում հեռարձակման համար սերիալը վերախմբագրվել է 105 րոպեանոց «Թոմ և Հեք» անունով գեղարվեստական ​​ֆիլմի (անգլ.՝ Tom and Huck): Սերիալի Saban-ի կողմից անգլերեն կրկնօրինակված տարբերակը HBO-ով հեռարձակվել է որպես Family Showcase-ի մաս։


== Քննադատություն ==
Ճապոնիայի կառավարության մշակույթի գործակալության կողմից սերիալը արժանացել է մանկական հեռուստատեսության լավագույն ֆիլմի մրցանակի։ TV Asahi-ի կողմից 2006 թվականին այն նաև ընդգրկվել է բոլոր ժամանակների 100 լավագույն անիմեների ցուցակում։


== Ծանոթագրություններ ==


== Արտաքին հղումներ ==
The Adventures of Tom Sawyer(անգլ.) ֆիլմը Internet Movie Database կայքում
The Adventures of Tom Sawyer (on Amazon Prime)
(4264) Կառլջոզեֆին

(4264) Կառլջոզեֆին (անգլ.՝ Karljosephine), աստերոիդ աստերոիդների հիմնական գոտում։ Հայտնաբերվել է 1989 թվականի հոկտեմբերի 2-ին Կառլ Քվաչի կողմից Սայդինգ Սփրինգում։
Միջին հեռավորությունը Արեգակից կազմում է 2,421205 ա. մ., առավելագույնը մոտենում է 1,7359 ա. մ. հեռավորության վրա և հեռանում 3,1066 ա. մ.։ Արեգակի շուրջ մեկ ամբողջական պտույտ է կատարում 1376,09 երկրային օրվա ընթացքում, իր ուղեծրով շարժվելով միջինում 0,261611 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,51° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4264) Կառլջոզեֆին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆրանսիայի երրորդ հանրապետություն

Ֆրանսիայի երրորդ հանրապետություն (ֆր.՝ La Troisième République, որոշ դեպքերում գրվում է La IIIe République) հիմնադրվել է 1870 թվականին, երբ կործանվեց Երկրորդ ֆրանսիական կայսրությունը և գոյատևեց մինչև 1940 թվականը երբ հիմնադրվեց Վիշի Ֆրանսիան Ֆաշիստական Գերմանիայի կողմից։ Վիշի Ֆրանսիան փոխարինվեց Ֆրանսիայի չորրորդ հանրապետությամբ։
Հանրապետության առաջին օրերը հայտնի էին Ֆրանկո-պրուսական պարտերազմով, որը շարունակվեց կայսր Նապոլեոն III-ի անկումից հետո։ Պատերազմի արդյունքում Ֆրանսիան կորցրեց Էլզասը և Լոթարինգիան, եղավ սոցիալական ընդվզումներ և ստեղծվեց Փարիզի կոմունան։ Կառավարման վաղ տարիներին փորձեր եղան վերադարձնել միապետությունը, սակայն հետագայում հաստատվեց խորհրդարանական հանրապետության կարգավիճակը։
Մալոարսլանգուլովո

Մալոարսլանգուլովո (ռուս.՝ Малоарслангулово, բաշկիրերեն՝ Бәләкәй Арыҫланғол), գյուղ Ռուսաստանի Բաշկորտոստան հանրապետության Խայբուլինսկի շրջանի կազմում։
Բնակչությունը 2002 թվականին գրանցված տվյալներով կազմում էր 347 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժորդան (Ակրի)

Ժորդան  (պորտ.՝ Jordão), համայնք Բրազիլիայում՝ Ակրի նահանգի կազմում։ Գտնվում է Վալի դու Ժուրուայի մարզում։ Մտնում է Տարաուակայի գավառի կազմի մեջ։ Բնակչությունը կազմում է 6 059 մարդ՝ 2007 թվականի տվյալներով։ Գրավում է 5 428,765 կմ2 տարածք։ Բնակչության խտությունը՝ 1,1 մարդ/կմ²։


== Վիճակագրություն ==
Համախառն ներքին արդյունքը 2005 թվականի դրությամբ կազմում է 23 805 275 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով 2005 թվականի դրությամբ կազմում է 5138,2 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը 2000 թվականի դրությամբ կազմում է 0,475 (տվյալները՝ ՄԱԿ-ի զարգացման ծրագրի)
Միհրան Դեմիրճյան

Միհրան Հովակիմի Դեմիրճյան (մարտի 12, 1950(1950-03-12), Երևան, Հայկական ԽՍՀ, ԽՍՀՄ - ապրիլի 30, 2016(2016-04-30), Երևան, Հայաստան), ուդահար, ուդի վարպետ։ ՀՀ մշակույթի վաստակավոր գործիչ (2014 թվական)։ 


== Կենսագրություն ==
Ուդ նվագել սովորել է քամանչահար Հ. Ավետիքյանից։ Ավարտել է Երևանի Ռոմանոս Մելիքյանի անվան երաժշտական ուսումնարանը (1969 թվական), Երևանի պետական կոնսերվատորիայի (1986 թվական, երկուսն էլ՝ Կ. Արիստակեսյանի դասարան), միաժամանակ հաճախել Էդվարդ Բաղդասարյանի ստեղծագործական դասարանը։ Աշխատել է Հայկական երգի-պարի պետական (1971 թվական), Հայաստանի ռադիոյի ժողովրդական գործիքների (1974 թվականից) անսամբլներում։ 
Հյուրախաղերով շրջագայել է ԱՄՆ-ում, Անգլիայում, Հոլանդիայում, Ֆրանսիայում, Բելգիայում, Ավստրիայում, Եգիպտոսում և այլուր։ 1974 թվականից դասավանդել է Երևանի Ռոմանոս Մելիքյանի անվան երաժշտական, Առնո Բաբաջանյանի անվան երաժշտամանկավարժական ուսումնարաններում, 1986 թվականից՝ 
Երևանի պետական կոնսերվատորիայում (պրոֆեսոր՝ 2006 թվականից)։ 
1999 թվականին հիմնադրել է «Ազատություն» ժողովրդական գործիքների անսամբլը։ Հեղինակ է կոնսերվատորիայի ժողովրդական գործիքների բաժնի (1988 թվական), նաև երաժշտական դպրոցների 1-ից 5-րդ դասարանների (համահեղինակ, 1980 թվական) ուդի դասավանդման ծրագրերի, «Դու կրակ աչերով» (2003 թվական), «Պիեսներ ուդի (քանոնի) համար» (2006), «Ուդի հայկական դպրոց» (2006 թվական), «Փոխադրումներ, մշակումներ և օրիգինալ ստեղծագործություններ ուդի համար» (2008 թվական, կազմող) ժողովածուների։ 
Դեմիրճյանի պատրաստած ուդը պահվում է Բելգիայի թանգարաններից մեկում։ Գրել է գործեր ուդի և քանոնի համար՝ «Պիես», «Արևելյան պար», «Կոնցերտային էքսպրոմտ», կատարել է բազմաթիվ մշակումներ ու փոխադրումներ։ 
Սայաթ-Նովայի անվան հանրապետական մրցույթի դափնեկիր (Երևան, 1987 թվական)։
Պրիվա

Պրիվա (ֆր.՝ Privas), քաղաք Ֆրանսիայի Օվրեն-Ռոն-Ալպեր մարզի Արդեշ գավառում։ Հանդիսանում է Ֆրանսիայի ամենաքիչ բնակեցված պերֆեկտուրան։
Բնակչությունը 2008 թվականի դրությամբ կազմում է 8552 մարդ, բնակչության խտությունը` 704.45 մարդ/կմ²։ Բնակավայրը զբաղեցնում է 12.14 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Լիոն քաղաքից` 120 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 5297 աշխատունակ (15-64 տարեկան) բնակիչ, որոնցից ակտիվ էին 3584-ը, իսկ ոչ ակտիվները` 1713։ Ակտիվության ցուցանիշը կազմում է 67,7 %։ 3584 աշխատունակ մարդկանցից աշխատել է 3074 անձ (1493 տղամարդ և 1581 կին)։ Գործազուրկ են եղել 510 անձ (245 տղամարդ և 265 կին)։ 1713 անաշխատունակներից 486-ը եղել են աշակերտներ կամ ուսանողներ, 571-ը` թոշակառուներ, իսկ 656-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տանիձակի Ջունիտիրո

Տանիձակի Ջունիտիրո (ճապ.՝ 谷崎 潤一郎, հուլիսի 24, 1886(1886-07-24)[…], Nihonbashi-ku, Tokyo Prefecture, Ճապոնիա - հուլիսի 30, 1965(1965-07-30)[…], Աթամի, Սիձուոկա (պրեֆեկտուրա), Ճապոնիա), ճապոնացի գրող, դրամատուրգ։


== Կենսագրություն ==
Տանիձակին ծնվել է Տոկիոյի տպագրատան սեփականատիրոջ ունևոր կոմերսանտի ընտանիքում։ Իր «Մանկական տարիներ» գրքում (ճապ.՝ Yshshō Jidai, 1956), Տանձակին խոստովանել է, որ իր մանկության տարիներին պարել է։ Սակայն ընտանիքի ֆինանսական վիճակը ժամանակի ընթացքում խիստ վատացել է, և նա ստիպված է եղել տեղափոխվել Տոկիոյի մեկ այլ շրջան և աշխատել է որպես ուսուցիչ։ Տանիձակին ուսանել է Տոկիոյի համալսարանի գրականության ֆակուլտետում, սակայն ստիպված է եղել ուսումը թողնել 1911 թվականին, երբ ֆինանսական դժվարությունները նրան թույլ չեն տվել վճարել ուսման վարձը։


== Գրական գործունեություն ==
Առաջին գրական քայլերը գրողը ձեռնարկել է 1909 թվականին։ Նրա առաջին աշխատանքը գրական ամսագրում հրապարակված մեկ գործողությամբ պիեսն էր։ Ստեղծագործական վաղ փուլում Տանիձակին գրականության մեջ նատուրալիզմի մոլի հակառակորդն էր։ Նա եղել է մոդեռնիզմի, ավանգարդիզմի, ռոմանտիզմի և փիլիսոփայության հետևորդ. փորձ է արել իր ստեղծագործության մեջ միավորել ավանդական ճապոնական գրական ճաշակները արևմտյան եվրոպական անկումային գրականության գեղագիտական սկզբունքների հետ։
Նրա ստեղծագործությունները տարբերվում էին այն ժամանակվա ճապոնացի գրականագետների ստեղծած այլ ստեղծագործություններից՝ մասնավորոպես ճակատագրական կանաց  («Երեխաներ»  (1910), «Գաղտնիք» (1911)  և «Սատանա» (1912) պատմվածքներում) և ժամանակակից աղջիկների կերպարներով («Հիմարի սերը» վեպում)։
Ստեղծագործական ուշ ժամանակահատվածում (1923-ական թվականներին), որը բնութագրվում է արևմտյան ազդեցությունից շեղմամբ և ճապոնական հնություն և գեղագիտության աշխարհում ընկղմամբ։ 1965 թվականին գրողի մահից հետո «Տյուոկորոնսյա» հրատարակչությունը սահմանել է Տանձիակի Ջունիտիրոյի անվան մրցանակ։ Ռեժիսոր Յասուձո Մասումուրան Տանիձակիի ստեղծագործությունների հիման վրա ստեղծել է մի շարք կինոժապավեններ («Հիմարի սերը», «Դաջվածք» և այլն)։


== Ստեղծագործություններ ==
«Դաջվածք» և «Ցզիլին»(XX դարի 10-ական թվականների սկիզբ)
«Փոքրիկ պետություն» (1918)
«Հիմարի սերը» (1925)
«Սվաստիկա» (1928—1930)
« Ստվերի գովասանք» (1934)
«Լիանի Յոսինո» (1931)
«Կույրի պատմությունը» (1931)
«Ասիկարի» (1932),
«Սյունկինի պատմությունը» (1933)
«Վիպակ Գենզիի մասին» (20-րդ դարի 30-ական թթ.)
«Մանր ձյուն» (1943-1948)
«Սիգեմոտոի մայրը» (20-րդ դարի 50-ական թթ.)
«Բանալի» (1956)


== Մրցանակներ ==
Mainichi Culture Prize (1947)
Ասահի Մրցանակ (1948)
Մշակույթի Շքանշան (1949)
Մշակույթի վաստակավոր գործիչ (1951)
Mainichi Art Prize (1962)


== Ծանոթագրություններ ==
Օբերմայզելշտայն

Օբերմայզելշտայն (գերմ.՝ Obermaiselstein), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Վերին Ալգոյ շրջանի կազմում։ Բնակչությունը կազմում է 965 մարդ (ըստ 2010 թվականի դեկտեմբերի 31-ի)։ Տարածքը կազմում է 25,02 կմ²։ Պաշտոնական կոդ՝ 09 7 80 131։
Կումանը բաժանվում է 4 գյուղական համայնքների։


== Շրջաներ ==


== Պատկերասրահ ==

		
		
		
		
		
		


== Տես նաև ==
Բավարիայի բնակավայրերի ցանկ
Գերմանիայի վարչական բաժանում


== Ծանոթագրություններ ==


== Արտաքին հղումներ ==
Օբերմայզելշտայնի պաշտոնական կայք
Օբերմայզելշտայնի զինանշանի պատմություն(չաշխատող հղում)
Օբերմայզելշտայնի վիճակագրական տվյալներ
Օբերմայզելշտայն Վիքիպահեստում
Աստղային պատերազմներ։ Էպիզոդ I։ Թաքնված սպառնալիք

«Աստղային պատերազմներ։ Էպիզոդ I: Թաքնված սպառնալիք» (անգլ.՝ Star Wars: Episode I - The Phantom Menace), ռեժիսոր Ջորջ Լուկասի ֆիլմերից, որի գլխավոր դերերը մարմնավորում են Լիամ Նիսոնը, Էվան Մաքգրեգորը, Նատալի Փորտմանը, Ջեյկ Լլոյդը, Յեն ՄակԴայարմիդը, Ռեյ Պարկը, Տերենս Ստեմպը, Սեմյուել Ջեքսոնը, Պերնիլա Աուգուսթը, Հյու Կուարշին։


== Սյուժե ==
Ֆիլմը պատմում է խաղաղ և ծաղկող մոլորակի՝ Նաբույի մասին։ Առևտրային ֆեդերացիան չցանկանալով հարկեր վճարել, կոնֆլիկտի մեջ է մտնում մոլորակը ղեկավարող թագուհի Ամիդալայի հետ, որի պատճառով էլ պատերազմ է բռնկվում։ Թագուհու և հանրապետության կողմից ռազմական կոնֆլիկտին մասնակցում են երկու ջեդայ ասպետներ՝ Կվայ Գոն Ջինը և նրա աշակերտը՝ Օբի Վան Քենոբին։


== Դերերում ==


== Ծանոթագրություններ ==


== Արտաքին հղումներ ==
Աստղային պատերազմներ։ Էպիզոդ I: Թաքնված սպառնալիք(անգլ.) ֆիլմը Internet Movie Database կայքում
«Աստղային պատերազմներ։ Էպիզոդ I: Թաքնված սպառնալիք»(ռուս.) ֆիլմը ԿինոՊոիսկ կայքում։
Նովոսելիցա (գյուղ, Կլյուշնիկովսկի գյուղական խորհուրդ)

Անվան այլ կիրառումների համար տե՛ս՝ ՆովոսելիցաՆովոսելիցա (ուկրաիներեն՝ Новоселиця), գյուղ Ուկրաինայի Պոլտավայի մարզի Միրգորոդի շրջանում։
1982 թվականի տվյալներով Նովոսելիցա գյուղում բնակվում էր 30 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նայրոբիի երկաթուղային թանգարան

Նայրոբիի երկաթուղային թանգարան (անգլ.՝ Nairobi Railway Museum), թանգարան Նայրոբիում։ Բացվել է 1971 թվականին Նայրոբի երկաթուղային կայարանի տարածքում։


== Թանգարանի մասին ==
Թանգարանի հիմքն է դարձել թանգարանի առաջին հսկիչ Ֆրեդ Ջորդոնի հավաքածուն, որը 1927 թվականից աշխատել է Արևելյան Աֆրիկայի երկաթուղիներում։
Թանգարանում ցուցադրվում են փաստաթղթեր, լուսանկարներ, երկաթուղային սարքավորումներ, ինչպես նաև լոկոմոտիվներ (հիմնականում բրիտանական արտադրության) և վագոններ։ Թանգարանում կա գրադարան։
Ցուցանմուշները ներառում է նաև մոտոցիկլետային շարժիչային հսկիչ հեծանիվ, որը փորձարկվել է 1950-ական թվականներին։ Փորձարկման արդյունքը բացասական է եղել. հեծանիվի անիվները սայթաքել են ռելսերից։
Թանգարանի տարածքում գտնվող ռելսերը կապված են Նայրոբի կայարանի ռելսերի հետ, ուստի այցելուները հնարավորություն ունեն տեսարժան ուղևորություններ կատարել պատմական լոկոմոտիվներով։


== Թանգարանային ցուցանմուշներ ==

		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Նայրոբի երկաթուղային թանգարանի պաշտոնական կայք(անգլ.)